CELEX: 62005FO0011(01)
Language: sk
Date: 2009-11-18 00:00:00
Title: Uznesenie Súdu pre verejnú službu (tretia komora) z 18. novembra 2009.#Olivier Chassagne proti Komisii Európskych spoločenstiev.#Verejná služba - Zastavenie konania.#Vec F-11/05 RENV.

UZNESENIE SÚDU PRE VEREJNÚ SLUŽBU (tretia komora)
      z 18. novembra 2009
      Vec F‑11/05 RENV
      Olivier Chassagne
      proti
      Komisii Európskych spoločenstiev
      „Verejná služba – Vrátenie Súdu pre verejnú službu po zrušení – Zastavenie konania“
      Predmet: Žaloba podaná podľa článku 236 ES a článku 152 AE, ktorú podal O. Chassagne a ktorá bola zaregistrovaná pod číslom F‑11/05.
         Uznesením z 29. júna 2006, Chassagne/Komisia (F‑11/05, Zb. VS s. I‑A‑1‑65, II‑A‑1‑241), Súd pre verejnú službu zamietol žalobu
         žalobcu ako zjavne neprípustnú. Rozsudkom vyhláseným v odvolacom konaní 19. septembra 2008, Chassagne/Komisia (T‑253/06 P,
         zatiaľ neuverejnený v Zbierke), Súd prvého stupňa zrušil uznesenie z 29. júna 2006, Chassagne/Komisia, už citované, a vrátil
         vec Súdu pre verejnú službu na ďalšie konanie
      
      Rozhodnutie: Konanie vo veci F‑11/05 RENV, Chassagne/Komisia, sa zastavuje a vec sa vymazáva z registra Súdu pre verejnú službu. Komisia
         je povinná nahradiť trovy konania vynaložené žalobcom až do vyhlásenia rozsudku Súdu prvého stupňa z 19. septembra 2008. Každý
         z účastníkov konania znáša svoje vlastné trovy konania vynaložené po vyhlásení tohto rozsudku.
      
      Abstrakt
      Konanie – Nečinnosť žalobcu – Žaloba, ktorá sa stala bezpredmetnou – Zastavenie konania
      (Rokovací poriadok Súdu pre verejnú službu, článok 75)
      V záujme riadneho výkonu spravodlivosti prináleží Súdu pre verejnú službu, aby vzhľadom na trvalú nečinnosť žalobcu v súlade
         s článkom 75 svojho rokovacieho poriadku ex offo vyslovil, že žaloba sa stala bezpredmetnou a že konanie sa zastavuje.
      
      (pozri bod 28)
      Odkaz:
      Súd prvého stupňa: 20. júna 2008, Leclercq/Komisia, T‑299/06, neuverejnený v Zbierke